اوشاقلیق آنیلاریمدان
اوشاقلیق
آنیلاریمدان
ایبتیدایینی کندیمیزین مدرسهسینده اوخوموشام. سحر چاغی کیلاسلاریمیز 8/30 دان باشلاردی ناهاردا دا معلیملریمیزین ائولرینه گئتمهلرینه گؤره یاریم ساعات زنگی تئز چالاردیرلار ؛ مدرهسه میز بیر تپه کیمی یئرین اوستونده یئرلهشمیشدی ائله بو اوزدن مدرهسه میزین دالی طرفینده یئرلهشن باغچالارا تپهدالی دئیردیرلر.نه دوواری واریدی نه دوزاغاللی بئهداشتی سئرویسی.داشدان پالچیقدان تیکیلمیش مدرهسه بیر چوخلارینا اوردان ایلک تحصیللرینی آلماقلارینا ندن اولموشدور.
سون زنگین آخیر دیقه لری هامی کیرکیتابیلاریندان توت سیلگی، قلملرینه کیمی جامتایی لاریندا یا بیر سیرالاری کیفلرینده یئربهیئر ائدردیرلر. او دومئیدانیده باشلانیش سیلاحینین سسلنمهسینی گؤزتلهین ایدمانچیلار کیمی بیزلرده سون زنگین چالینماسینی گؤزلهیردیک. زنگ چالیندیغیندا سانکی قفسدن قورتولموش قوشلار کیمی یا داها اویغون یانسیتما دئسم ؛ موزا آریسی چالمیش بوغالار کیمی اوجا سسیمیز ایلن " ائـــــــــــــــــــــو " باغیراراق قوشا-دؤرد-أم یوللاناردیق ائولریمیزه ساری. ائلهبیل هامی اؤز آراسیندا ایستردی بیرینجی نفر ائولرینه چاتسین. تپه کیمینی ائویمیزه ساری قاچدیغیمیزدا اؤزوموزو بیر تکهر کیمی حیس ائدردیک کی بیر سیرتیق اوشاق بیزی اوردان هئللتمیشدیر ؛ هاوا نین اوزونده ائله یئللهنیب قاچیردیق، سانکی بولودلاردان آیاقلاریمیزین آلتیندا ییمیشاق فرش سالمیشدیرلار.
-
- ۹۳/۰۴/۲۵
azb_Arab azb_Arab azb_Arab azb_Arab azb_Arab unk unk